**Evropska noć istraživača BiH RiNG 14**

**KONKURS – TAKMIČENjE SREDNjIH ŠKOLA**

U skladu s rješenjem Ministarstva prosvjete i kulture Republike Srpske br. ***07.06/633-1/14***, Evropska noć istraživača BiH 2014 raspisuje konkurs za takmičenje timova srednjih škola u izradi naučno-istraživačkih radova. Takmičenje će se održati u sklopu Noći istraživača koja će po prvi put biti održana u **Bijeljini**, u **petak**, **26. septembra 2014.** godine.

**Noć istraživača** je manifestacija koja se održava širom Evrope s glavnim ciljem da promoviše naučnike i njihov rad s posebnim naglaskom na promociju karijere istraživača. Takmičenje srednjih škola koje će se održati u sklopu Noći istraživača može biti odlična šansa za učenike da pokažu svoj talenat, svoje znanje i da realizuju svoje ideje, te za neke od učesnika da započnu svoju karijeru naučnika istraživača!

**TEMA** ovogodišnjeg takmičenja nosi naziv **„Putokaz za nauku“** što je ujedno i slogan ove Noći istraživača koja će nas usmjeriti ka putevima koji otkrivaju nauku i pokazati nam kako se istraživanjem rađaju inovacije.

Vaš zadatak je da osmislite koncept kroz koji ćete na **zanimljiv, interaktivan** i **praktičan** način pokazati svoje znanje, te ponuditi svojim sugrađanima vašu naučnu priču koja će ih zainteresovati i oduševiti!

Rok za prijave je **16.09.2014**. godine.

Dakle, vrijeme je za akciju: okupite tim, osmislite projekat i prijavite se na web stranici [http://www.nocistrazivaca.ba](http://www.nocistrazivaca.ba/ukljucite-se/srednjoskolci) ili [www.spu.ba](http://www.spu.ba) .

**Najbolja tri tima očekuju zanimljive nagrade!**

**PRAVILA KONKURSA:**

* Na konkurs se mogu prijaviti **učenici srednjih škola**. Učesnici će temu obraditi i predstaviti u timu koji će biti oformljen u okviru školske ustanove koju pohađaju.
* Jedan tim čine **tri učenika** i **jedan profesor-mentor**.
* Jedna škola može da prijavi maksimalno tri tima, s tim da projekti ne treba da obrađuju istu temu, niti da imaju istog mentora i/ili ostale članove tima.
* S obzirom na prostorno i logističko ograničenje, u slučaju prijavljivanja većeg broja timova, organizatori zadržavaju pravo da odaberu one timove čiji prijedlozi projekata najviše ispunjavaju kriterijume konkursa (tema, koncept, prezentacija).
* Učešće profesora i učenika treba da bude na dobrovoljnoj bazi, isključivo u vremenu u kojem nisu angažovani na izvršavanju svojih redovnih obaveza.
* Učesnici treba u okviru zadane teme da osmisle i prikažu eksperiment ili gotov rad naučno-istraživačkog karaktera.
* Svaki tim dobija neophodne materijale za projekat u vrijednosti **do 50 KM**.
* Radovi – eksperimenti treba da budu urađeni i predstavljeni tako da široj javnosti budu razumljivi, jasni i zanimljivi - cilj je približiti nauku posjetiocima, te pokazati i dokazati strašne i fascinantne stvari koje nauka spriječava i/ili koje proučava. Projekti moraju sadržavati sljedeće elemente:
	+ **Kraći opis** - naučno objašnjenje projekta u pisanoj formi (uključujući grafikone, tabele, slike, itd.).
	+ **Način praktične izvedbe projekta** koja za cilj ima privlačenje što većeg broja publike (izgled izložbenog štanda, način predstavljanja projekta, stepen interaktivnosti).
* Svi radovi odnosno eksperimenti će biti predstavljeni i ocjenjeni na dan održavanja Noći istraživača u petak, **26.09.2014.** godine, u periodu od **18:30 do 22:00 časova**. Radove će ocjenjivati stručni žiri, a publika će davanjem glasa za svoje favorite takođe učestvovati u ocjenjivanju! Stručni žiri će ocjenjivati naučni i praktični dio projekta, kao i inovativnost ideje, a publika (po sistemu jedna osoba-jedan glas) će ocjenjivati prezentaciju. Glasovi žirija i publike učestvuju u omjeru **60-40%** u ukupnom rezultatu.
* Učesnici su dužni očistiti svoj štand nakon takmičenja i pokupiti svoje stvari. Organizatori manifestacije neće odgovarati za opremu učesnika.
* Prva tri tima će biti nagrađena, a svi učesnici srednjoškolskog takmičenja dobijaju diplome za učešće.

|  |
| --- |
| Rok za prijavu na takmičenje je **16.09.2014. godine**, a prijave se vrše putem web stranice Noći istraživača u dijelu „Registracija srednjoškolskih timova“: [**http://www.nocistrazivaca.ba/ukljucite-se/srednjoskolci**](http://www.nocistrazivaca.ba/ukljucite-se/srednjoskolci)Za sva pitanja u vezi s takmičenjem molimo da se obratite **Željki Jakovljević**, koordinatoru takmičenja, na **065/398 731 ili 055 231 135** ili na e-mail: **zeljka.jakovljevic@spu.ba** |

**Kalendar aktivnosti:**

* **16.09.2014.** - rok za prijavu takmičarskih timova na veb stranici [www.nocistrazivaca.ba](http://www.nocistrazivaca.ba), sekcija ***Uključite se!/srednjoškolci***.
* **20.09.2014.** - organizatori će okupiti timove, dati sve potrebne instrukcije i podijeliti sredstva za materijale.
* **26.09.2014.** - timovi su obavezni doći sat i po vremena (u 17:00) prije početka manifestacije da bi postavili štand i pripremili se za takmičenje. Takmičenje će trajati od **18:30 do 21:30** časova, a brojanje glasova od **21:30 do 22:00** (taj period učesnici mogu da iskoriste za čišćenje štandova i učestvovanje u drugim aktivnostima manifestacije). Proglašenje pobjednika i uručivanje nagrada održaće se u periodu oko **22:00** časa.